cyanic-selkie/wikianc huggingface dataset:
Gaelscoil
Buntáistí
Ós rud é gurb í an Ghaeilge an phríomhtheanga, foghlaimíonn na daltaí go mear agus go líofa í agus bíonn siad dátheangach laistigh de chúpla bliain. Anuas air sin, léiríonn suirbhéanna éagsúla go mbíonn caighdeán oideachais níos fearr ag daltaí na scoileanna seo ná mar a bhíonn ag formhór na scoileanna in Éirinn.
Aithníonn teangeolaithe go bhfuil an dátheangachas ina bhuntáiste do pháistí, agus go gcabhraíonn sé leo a bheith níos fearr ag foghlaim teangacha. Léiríonn taighde gur fearr an tuiscint ag gasúir dhátheangacha ar thréithe an duine daonna ná gasúir aonteangacha => Bíonn an tuiscint ar an saol ag gasúir dhátheangacha éagsúil ón tuiscint a bhíonn ag gasúir aonteangacha
Stair
Ba é Pádraig Mac Piarais a chuir tús leis an scolaíocht dhátheangach i gColáiste Éinne lasmuigh den nGaeltacht ag tús an fichiú haois, agus bhí scoileanna lán-Ghaeilge ag feidhmiú ar fud Shaorstát Éireann agus na Poblachta ó shin i leith.
Bunaíodh eagraíocht nua, Gaelscoileanna Teo., i 1973 chun scoileanna nua a bhunú agus tacaíocht a thabhairt dóibh. In ainneoin go leor deacrachtaí bunaíodh a lán scoileanna nua ar fud na hÉireann.
Bhí sé le maíomh sa bhliain 2005 go raibh gaelscolaíocht ar fáil i ngach aon chontae sa tír, nuair a bunaíodh an chéad ghaelscoil i gContae Liatroma, an t-aon chontae a raibh sí in easnamh air go dtí sin.
Scoileanna
Má chuirtear gaelscolaíocht Thuaisceart Éireann san áireamh, tá 171 bunscoil agus 7 aonaid bunscoil agus 31 meánscoil agus 17 aonaid dara leibhéal lán-Ghaelach ag feidhmiú taobh amuigh den Ghaeltacht ag deireadh 2017, le breis is 50,000 dalta. Tá breis is 13,000 dalta ag fáil oideachas trí mheán na Gaeilge ag an mbun agus dara-leibhéil sa Ghaeltacht freisin.
Is í an eagraíocht Gaeloideachas an t-ainm nua ar Ghaelscoileanna Teo. ó 2016 a chuireann an ghaelscolaíocht chun cinn sa Phoblacht. Déanann an eagraíocht An Chomhairle um Oideachas Gaeltachta & Gaelscolaíochta nó COGG ionadaíocht agus freastal ar i bPoblacht na hÉireann freisin. Is é An Foras Pátrúnachta an pátrún is mó ar scoileanna lán-Ghaeilge ag an gcéad agus an dara leibhéal i bPoblacht na hÉireann.
Tuaisceart Éireann
Bunaíodh an chéad Ghaelscoil i dTuaisceart na hÉireann sna 1970idí faoin ainm Scoil Phobal Feirste i nGaeltacht Sheoige an t-aon Ghaeltacht i dTuaisceart Éireann. Tá breis is 6,000 dalta i dTuaisceart Éireann ag fáil a gcuid oideachais trí mheán na Gaeilge anois. Déanann Gaeloideachas Teo. agus Comhairle na Gaelscolaíochta freastal agus ionadaíocht ar Gluaiseacht na nGaelscoileanna i dTuaisceart Éireann.
Castell-nedd
51.6627°N, -3.8032°W
Baile i Castell-nedd Port Talbot, an Bhreatain Bheag, is ea Castell-nedd, 47.9 km ó Caerdydd agus 255 ó Londain. Tá daonra 18,599 ann, agus tá 1666 (9%) in ann Breatnais a labhairt.
Na Seolta
Réaltbhuíon dheisceartach is ea na Seolta, ceann de na ceithre ranna a rinneadh as seanréaltbhuíon na Loinge, nó Argo Navis, a bhí ar cheann de na 48 réaltbhuíon ar chatalóg Tholamaes (an Chíle, Deireadh na Loinge agus Compás an Mhairnéalaigh na cinn eile).
Jenna Coleman
Is ban-aisteoir Sasanach í Jenna-Louise Coleman. Rugadh í i mBlackpool ar 27 Aibreán 1986.
Cócaireacht
mion|Bricfeasta [[Cócaireacht na hÉireann|Gaelach]] Is í an chócaireacht an t-athrú a dhéantar ar bhia, de ghnáth tré theas a chur faoi. Is féidir cócaireacht a dhéanamh le tine a ullmhaíodh le hadhmad, le móin, le gual, le gás nó le leictreachas. Déantar cócaireacht ar bhia chun é a dhéanamh níos éasca le cogaint agus le próiseáil ag an gcorp, chun é a dhéanamh sábháilte trí fhrídíní a mharú, nó chun feabhas a chur ar bhlas an bhia. Tá iliomad bealaí le cócaireacht a dhéanamh. Mar shampla, féadtar róstadh, friochtáil, bácáil, beiriú, friochadh domhain, mallbheiriú nó scalladh a dhéanamh ar an mbia. Déantar ullmhúchán ar bhianna freisin le galú, deatú nó crochadh ar feadh scaithimh, cé gur leasú seachas cócaireacht a thugtar de ghnáth ar an dá mhodh dheireanacha.
Go ginearálta, déantar cócaireacht i gcónaí ar fheoil, iasc agus uibheacha, le heisceachtaí tábhachtacha, go háirithe iasc i gcócaireacht na Seapáine, agus deatú agus crochadh le hispíní áirithe agus le hiasc.
42
Básanna
40er
Diúracán balaistíoch idirilchríochach
mion|clé|SM-65 Atlas, 1957 Diúracán balaistíoch an-mhór fadraonach atá armtha le buamaí núicléacha is ea diúracán balaistíoch idir-ilchríochach (DBII) (Béarla: intercontinental ballistic missile nó ICBM).
Shaothraigh na Stáit Aontaithe is an tAontas Sóivéadach ó dheireadh na 1950idí iad.
Lonnaithe i sadhlanna ar fud fairsinge ollmhór tíre, is féidir na buamaí éagsúla ó dhiúracán amháin a dhíriú ar spriocanna scoite ar leith go domhain istigh i dtír an namhad timpeall 30 nóiméad tar éis a lainseála.
Castell-paen
52.1084°N, -3.2165°W
Baile i Powys, an Bhreatain Bheag, is ea Castell-paen, 69.9 km ó Caerdydd agus 223 ó Londain. Tá daonra 502 ann, agus tá 37 (7.4%) in ann Breatnais a labhairt.
Poldar
mion|Íomhá satailíte de chuid NASA a thaispeánann poldair i Flevoland san Ísiltír Téarma Ollannach do na limistéir leata a tugadh chun míntíreachais ón bhfarraige nó ó thuilemhá abhann agus a chosnaítear ó thuilte le cladáin is córas caidéal is draenacha (mar shampla, an Zuider Zee san Ollainn). Is minic an leibhéal i bpoldair níos lú ná leibhéal na farraige, agus ní mór uisce a chaidéalú amach as cuid mhaith den am.
Valentin Serov
Ba phéintéir Rúiseach é Valentin Alexandrovich Serov (Rúisis: Валенти́н Алекса́ндрович Серо́в; 19 Eanáir 1865 – 5 Nollaig 1911). Bhí sé ar dhuine de na portráidithe is fearr lena linn.
Iarann teilgthe
Príomhtháirge an fhoirnéis soinneáin, iarann le timpeall 4% carbóin (garbhiarann). Leáphointe réasúnta íseal aige, agus glacann sé cruth an mhúnla go réasúnta nuair a reonn sé. Mar sin, is maith é chun teilgthe, ach is gá é a íonú nó a mhionathrú chun earraí a dhéanamh as. Is féidir é a mheaisíniú go maith freisin, ach tá míbhuntáistí suntasacha aige, go bhfuil sé briosc agus neart inteannta íseal aige. Is féidir é a chóireáil chun foirm na gcuimsiúcháin carbóin a mhionathrú agus iarann sféaróideach teilgthe le hairíonna feabhsaithe a tháirgeadh. San am atá thart d'úsáidtí iarann teilgthe mar ábhar tógála mar go bhfuil neart comhbhrúite an-ard aige.
Percy Williams Bridgman
Fisiceoir a rugadh i gCambridge, Massachusetts ab ea Percy Williams Bridgman (1882-1961).
Rinne sé taighde suntasach ar chórais ardbhrú, teirmidinimic, agus airíonna ábhar faoi ardbhrú.
Mar shampla, tháirg sé foirm nua fosfair faoi ardbhrú, agus thaispeáin gur mhéadaigh slaodacht leachtanna faoi ardbhrú. Bhuaigh sé Duais Nobel na Fisice sa bhliain 1946 as sin.
Ionad siopadóireachta Bhaile Ghleann na Life
Tá Ionad Siopadóireachta Ghleann na Life suite i mBaile Átha Cliath 22, in aice le hacomhal an M50 agus an bóthar N4. Tá Leamhcán ar an taobh thiar, Baile Phámar ar an taobh thoir, agus Cluain Dolcáin ó dheas. Tá thart ar 80 siopa agus 20 bialann ann. Osclaíodh an t-ionad ar 14 Deireadh Fómhair 1998.
Ida Rubinstein
Ba damhsóir, aisteoir, pátrún ealaíne agus pearsa Belle Époque Rúiseach í Ida Lvovna Rubinstein (Rúisis: И́да Льво́вна Рубинште́йн; 3 Deireadh Fómhair [ Seanstíl 21 Meán Fómhair] 1883 – 20 Meán Fómhair 1960).
Tagairtí
}}
Ionad siopadóireachta Baile Shéarlais
Tá Ionad Siopadóireachta Bhaile Shéarlais suite ar Bhóthar Theampall Mhaighréide, Baile Átha Cliath, ó thuaidh d'Fhionnghlas. Osclaíodh é i mí Dheireadh Fómhair 2007.
Samhail Chaighdeánach
Is í an tSamhail Chaighdeánach d’ fhisic na gcáithníní ná an teoiric a chuireann síos ar thrí cinn de na ceithre fhórsa bunúsach ar a dtugtar (na hidirghníomhaíochtaí leictreamaighnéadacha, laga agus láidre, agus gan an fórsa imtharraingthe san áireamh) sa chruinne, chomh maith le gach buncháithnín atá ar eolas a aicmiú. Forbraíodh í i gcéimeanna i rith an dara leath den 20ú haois, trí obair a lán eolaithe ar fud an domhain, agus tugadh an fhoirmliú reatha chun críche i lár na 1970idí ar dhearbhú turgnamhach go raibh cuairc ann. Ó shin i leith, tá deimhniú breise curtha leis an tSamhail Chaighdeánach le deimhniú an bharrchuairc (1995), an neoidríonó tau (2000), agus bhósón Higgs(2012). Ina theannta sin, tá an tSamhail Chaighdeánach tar éis airíonna éagsúla lagshruthanna neodracha agus bósóin  W agus Z a thuar le cruinneas mór.
Cárnaidh
Is baile suite i gComhairle Shiorrachd Obar Dheathain é Cárnaidh.
Poll anála
Oscailt sheachtrach an chóras riospráide i bhfeithidí. Cuimsíonn sé an córas feadáin sholúbtha is saic aeir a théann ar fud colainn na feithide. Tagann aer isteach sna feadáin trí 10 bpéire poll anála ar feadh teascáin na colainne.
Scuabgheall Ospidéil na hÉireann (carthanas)
Bunaíodh an carthanas, Scuabgheall Ospidéil na hÉireann, sa bhliain 1930. Tháinig an Scuabgheall chun críche i 1986 agus Alan Dukes a bhí mar Aire Airgeadais ag an am. clé|mion|1946, riarachán ollmhór san [[RDS]] mion|clé|An gnó feiceálach go maith ar fud na tíre agus 4,000 ag obair ann
clé|mion|[[Seosamh Mac Craith|Joe McGrath, bunaitheoir]]
Stair
Ba é Joe McGrath (fear gnó agus gleacaí polaitiúil) bunaitheoir an Scuabghill, in éineacht le Richard Duggan (geallghlacadóir) agus Captain Spencer Freeman (margaíocht).
Achtaíodh An tAcht um Oispidéil Phuiblí Dhéirciúla (Forálacha Sealadacha) a bhliain 1930.
Reáchtáladh an Scuabgheall don chéad uair ar 17 Samhain 1930. Ghnóthaigh triúr i mBéal Feirste £208,792 in iomlán, suim ollmhór ag an am.
Scannail
Tharraing an Scuabgheall conspóid ó thús. Bhí an t-éilliú agus saibhriú pearsanta i réim fud fad an chórais ar feadh caoga bliain. Ba dhíol náire don tír é fiú. Mhair an Scuabgheall níos mó ná na caoga bliain, agus tionchar pholaitiúil ollmhór aige.
Confúicias
Ba smaointeoir agus fealsamh sóisialta Síneach cáiliúil é Confúicias (a chiallaíonn "Máistir Kong", ach ar a dtugtar go níos minice Kongzi) (rugadh, ó thaobh an traidisiúin de, ar 28 Meán Fómhair, sa bhliain 551 RC agus a bhásaigh sa bhliain 479). D'fhág a chuid teagaisc is a fhealsamh coimeádacha rian mór ar shaol agus ar smaoineamh Oirthear na hÁise. D'aistrigh na hÍosánaigh 孔夫子 (Kǒng Fūzǐ) mar Confucius. Baintear úsáid as an bhfoirm Laidineach seo i dtíortha an Iarthair. Kǒng Qiū  (孔丘) an t-ainm comónta a bhí air ("Kǒng" a shloinne agus "Qiū" a ainm pearsanta).
Iardhó
mion|Iardhó lasta ag scairdtrodaire F2 de chuid an RAF Is éard atá i gceist le hiardhó modh chun sá nó fórsa tiomána scairdinnill a mhéadú. Instealltar breis bhreosla isteach sna gáis theo sceite is iad ar a mbealach amach as an inneall. Lasann sé seo an breosla, agus uaidh seo tagann an sá breise.
Hugh David Politzer
Fisicí a saolaíodh i Nua-Eabhrac is ea Hugh David Politzer (r. 31 Lúnasa 1949). I 2004, le David Gross is Frank Wilczek, bhuaigh sé Duais Nobel sa bhfisic as a shaothar taighde ar an bhfórsa láidir sa núicléas agus an léiriú go bhfuil saoirse asamtóiteach i dteoiric an fhórsa láidir (crómaidinimic chandamach) is go méadaíonn an fórsa seo idir dhá chuarc de réir mar a bhogann siad amach óna chéile.
Corr Garaidh
Is baile suite i gComhairle Shiorrachd Obar Dheathain é Corr Garaidh.
Provincia de Lugo
Is cúige in iarthuaisceart na Spáinne é Provincia de Lugo (Gaeilge: Cúige Lugo) sa chuid thoir thuaidh de Comhphobal Féinrialaitheach na Gailíse. Roinneann sé teorann leis na cúigí seo a leanas; Ourense, Pontevedra, agus A Coruña, an phrionsacht Asturias, agus an Stát León, agus sa tuaisceart leis an Mhuir Chantabrach (Bá na Bioscáine).
Is é an daonra ná 331,327 (2018), a bhfuil an ceathrú cuid díobh ina gcónaí sa phríomhchathair Lugo. Lonnaíocht Cheilteach ársa a bhí sa phríomhchathair a ainmníodh in onóir an dia Lugh (féach Lyon), a Laidiníodh ina dhiaidh sin mar Lucus Augusti, agus a tháinig chun bheith ar cheann de na trí phríomhionad tábhachtach Gailíseacha-Rómhánacha taobh le Braccara Augusta agus Asturica Augusta (Braga agus Astorga faoi seach, sa la atá inniu ann). Tá 67 bhardas sa chúige.
Cathays
51.4949°N, -3.1782°W
Baile i Caerdydd, an Bhreatain Bheag, is ea Cathays, 1.6 km ó Caerdydd agus 211 ó Londain. Tá daonra 17,817 ann, agus tá 1,882 (10.6%) in ann Breatnais a labhairt.
Fuadach
mion|An 'fuadach' is cáiliúla Is éard atá i gceist le fuadach ná tógáil duine nó ruda chun bealaigh le fórsa.
Ruairí Ó Gadhra (II)
Rí Shliabh Lugha agus Ceann na Fine ea Ruairí Ó Gadhra (bás 1256).
Le linn saol Ruairí, cloíodh críocha Shliabh Lugha ag Sirriam chúige Chonnacht, Jordan de Exeter (bás 1258), sinsear chlann Mhic Shiúrtáin. As sin amach, glaodh  Tír Mhic Shiurtáin  ar an gceantar, agus níos deireanaí fós, bunaíodh barúntacht Gaileang ann.
De bharr seo uile, cuireadh an ruaig ar chlann Uí Ghadhra ó thuaidh go Cúil Ó bhFinn, Contae Shligigh.
Faightear roinnt iontráil i nAnnála na gCeithre Máistrí maidir le clann Uí Ghadhra le linn réimeas Ruairí:
Sa bhliain 1256, Ruaidhri  do mharú la Dabid mac Riocaird Cúisin . Ádhamh Cúisín, scríobhaí, gineolaí agus thiomsaitheoir Leabhar Uí Mhaine, a mhair c. 1400, ba ea dá mhuintir.
Tháinig Ruairí Ó Gadhra (III) i gcomharbacht ar Ruairí.
Trionta
Común Iodálach is ea Trionta (Trento in Iodáilis, Trènt sa chanúint Thriontach).
Tíreolaíocht
left|thumb|Radharc na cathrach Lár limistéir uirbigh is ea Trionta, ach tá an-éagsúlacht ag baint leis na bruachbhailte, áiteanna a chaomhnaíonn a sainiúlacht, idir chathrach agus thuathúil. Tá tuairim is 80,000 duine ina gcónaí sa tseanchathair. Is é Gardolo an bruachbhaile is mó daonra – timpeall 12,450 – agus é le fáil lastuaidh den chathair; is é Sardagna an bruachbhaile is lú – timpeall 1,100 duine. Tá sé siúd suite in airde ar sceird agus é 560 méadar os cionn leibhéal na mara, ach tá formhór na mbruachbhailte spréite i ngleann an Adige nó ar na cnoic lastoir den chathair. Tá dlúthbhaint idir Trionta agus na sléibhte, go háirithe Monte Bondone thiar, agus is fiú cuairt ar thabhairt ar il Centro di Ecologia Alpina (Lárionad na hÉiceolaíochta Alpaí) agus ar an ngairdín luibheolaíoch. Tá 15,803 heicteár i gcomún Thrionta, agus an chuid is mó díobh roinnte mar a leanas:
Aeráid
thumb|Radharc ar an Dosso di San Rocco di Villazzano thumb|Radharc Thrionta ó Povo thumb|Radharc Thrionta ó Monte Calisio De réir eolais a bailíodh idir na blianta 1961 agus 1990, tá an mheánteocht mar a leanas:
Titeann os cionn 900 mm de bháisteach in aghaidh na bliana, go háirithe san Earrach agus sa samhradh. Sa gheimhreadh is lú a thiteann báisteach.
Stair
De réir an traidisiúin Laidinigh tagann an t-ainm ón bhfocal Tridentum, ainm a dhéanann tagairt do na trí chnoc atá suite timpeall na cathrach. I ndáiríre, tá an t-ainm i bhfad níos sine agus tagann ón bhfocal trent nó tríchraobhach, rud a bhaineann le leaba cham na habhann. Mar sin féin, déanann mana na cathrach tagairt don scéal eile: Montes argentum mihi dant nomenque Tridentum – Tugann na sléibhte airgead dom agus ainm Thrionta. An Bhráthair Bartolomeo da Trento (b.1251) a chum an mana úd.
Ón Tosach Anuas go dtí an Ré Rómhánach
De réir teoiricí éigin, bunaíodh Tridentum ar shuíomh seanbhaile réamhRómhánach; is dócha go raibh daingean ann, áit a bhféadfadh baile mór fás aisti. Ní mór a chuimhneamh freisin gur chuidigh gleann na habhann le pobail réamhRómhánacha, ar nós na Veinéiteach, na nÉatruscach agus na nGallach, teagmháil le chéile, agus é ina bhealach ó dheas ó thuaidh.
Tharla an gabháltas Rómhánach ar feadh an chéad haois RC agus rinneadh campa míleata de Tridentum; rinneadh municipium de idir 50 agus 40 RC.
Fiú amháin nuair a bhí an Impireacht ag titim as a chéile sa 4ú haois agus sa 5ú haois, bhí an-tábhacht le Trionta sa réigiún i gcúrsaí míleata, geilleagair agus tráchtála.
An Mheánaois
left|thumb|Castello del Buonconsiglio
Cearc shailí
Is éan de chuid an fhofhine Tetraonini í an chearc shailí, nó cearc fhraoigh na sailí (Lagopus lagopus). Fospeiceas dá chuid is ea í an chearc fhraoigh féin.
Cefn
52.9802°N, -3.0706°W
Baile i Wrecsam, an Bhreatain Bheag, is ea Cefn, 166.9 km ó Caerdydd agus 259 ó Londain. An chiall atá le "cefn" ná droim. Tá daonra 6,719 ann, agus tá 757 (11.3%) in ann Breatnais a labhairt.
Diúracán frithbhailistíoch
Diúracán atá in ann diúracáin bhailistíocha naimhdeacha a scrios gar dá sprioc nó i bhfad uaithi, san atmaisféar nó os a chionn. Cuireadh srian lena saothrú ag conradh idir na Stáit Aontaithe is an tAontas Sóivéadach i 1972.
Cnoc an Arbhair
Is baile suite i gComhairle Shiorrachd Obar Dheathain é Cnoc an Arbhair.
An Sioráf
Réaltbhuíon mhór dhoiléir is ea an Sioráf atá le feiceáil ar an leathsféar neamhaí thuaidh. An diagaire Freaslannach Petrus Plancius a chruthaigh é agus an réalteolaí Gearmánach Jakob Bartsch a thug isteach sa bhliain 1624 é.
Tugtar Camelopardalis, nó Camelopardus, mar ainm Laidine ar an réaltbhuíon seo, focail a chiallaíonn "sioráf".
Poll péiste
Samhlaítear é mar thollán idir am is spás ag ceangal codanna den Chruinne atá i bhfad ó chéile ar chuma eile. Tagann sé chun cinn i réitigh chothromóidí na coibhneasachta ginearálta de chuid Einstein. Ach níor cruthaíodh go bhfuil a leithéid ann le fírinne, agus mar sin is coincheap meabhraitheach é. Tagann sé isteach i scéalta ficsean eolaíochta mar mhodh amtaistil. Tagann cinn mhicreascópacha isteach i dteoiricí na mbuncháithníní is na himtharraingthe candamaí.
Barry Bannan
Is imreoir sacair gairmiúil as Albain é Barry Ryan Bannan (rugadh 1 Nollaig 1989) a imríonn i lár na páirce do Sheffield Wednesday agus le foireann náisiúnta na hAlban freisin.
Thosaigh Bannan ag imirt le Celtic i dtús báire, sular imir sé ina chéad chluiche sinsearach in 2008 le Aston Villa, agus ansin tugadh ar iasacht do Derby County, Blackpool agus Leeds United é sa Championship. In 2013, shínigh sé conradh le Crystal Palace ar tháille nár nochtadh, agus tar éis iasacht ghairid do Bolton Wanderers, chuaigh sé ar aghaidh go dtí Sheffield Wednesday. D'imir sé a chéad chluiche idirnáisiúnta le foireann na hAlban sa bhliain 2010, agus tá 27 caipín aige anois.
Rugadh Bannan san Àrd Ruigh, agus thosaigh sé ag imirt leis an gclub óige áitiúil, Lenzie Youth Club. Sa bhliain 1999, agus é ina ghiolla liathróide naoi mbliana d'aois do Albion Rovers, tháinig sé chun suntasachta le linn cluiche in aghaidh Montrose, nuair a thosaigh sé ag cleasaíocht leis an liathróid agus chuir sé í thar cheann imreora de chuid Montrose a bhí ag rith ina threo. Bhain an cleas aclaíochta gáir as an slua, agus bhí cathaoirleach Albion Rovers, Davie Shanks, an-tógtha leis, ag rá “Is é an t-imreoir is fearr amuigh ansin”.
Robert Pope (cianreathaí)
Is tréidlia agus cianreathaí Sasanach é Robert Pope (a rugadh sa bhliain 1977).
Barry Bannan
In 2002, bhain Bannan áit ar Celtic Boys Club amach agus d'imir sé leo go dtí go raibh sé ceithre bliana déag d'aois, nuair a ghlac sé le tairiscint trialach ó Aston Villa. Le linn dó a bheith ar a thriail in acadamh an chlub Shasanaigh, ghlac sé páirt i gComórtas Ergenzingen sa Ghearmáin. Bhuaigh foireann Villa an comórtas le bua 1–0 ar FSV Mainz sa chluiche ceannais, agus ainmníodh Bannan sárimreoir an chomórtais. Go gairid ina dhiaidh sin, tairgeadh conradh dhá bhliain leis an gclub don Albanach óg.
Robert Pope (cianreathaí)
Ar 6/7 Lúnasa 2022, rith Pope leithead Oileán na hÉireann i níos lú ná 24 uair. Thosaigh sé i gCathair na Gaillimhe ag an bPóirse Spáinneach agus chríochnaigh sé an cúrsa i mBaile Átha Cliath ag Droichead Samuel Beckett, fad 215 ciliméadar laistigh de 23 uair agus 39 nóiméad. Thosaigh Pope le pionta Guinness roimh an rith agus chríochnaigh sé é le ceann eile san ardchathair, agus fuair Guinness, a urraitheoir, poiblíocht go leor..
Ní raibh ach dhá mhí aige le traenáil a dhéanamh, a dúirt Pope, agus an urraíocht a lorg. D’úsáid sé an rith chun airgead a thiomsú don World Wildlife Foundation.
Barry Bannan
Is imreoir lár páirce é Bannan go príomha ach is féidir leis imirt mar chliathánaí freisin. Tá sé fíorchumasach lena chos chlé.
Chuir bainisteoir Aston Villa Gérard Houllier Bannan i gcomparáid le himreoirí lár páirce do Barcelona Xavi agus Andrés Iniesta. Rinne Ian Holloway, a bhainsteoir nuair a d’imir sé le Blackpool, cur síos air mar “imreoir sacair álainn, an-bhreá le breathnú air”.
Tacaíonn Bannan lena iarfhoireann, Celtic, agus is é an t-imreoir lár páirce Stiliyan Petrov, ar imir sé leis ag Aston Villa, a laoch nuair a bhí sé óg.
Comhairle Fhìobha
Is comhairle áitiúil í Comhairle Fhìobha a dhéileálann le ceisteanna áitiúla i Fìobha, agus is í an tríú comhairle is mó in Albain, le 75 comhaltaí tofa sa comhairle.
Chruthaigh an tAcht Rialtais Áitiúil (Albain) 1973 córas nua comhairlí agus Roinn Fhìobha le trí chomhairle ceantair. Díscaoileadh na comhairlí ceantair i 1995 agus fuair Comhairle Fhìobha a gcuid freagrachtaí.
De ghnáth toghtar comhairleoirí gach cúig bliana. I dtoghchán 2012 toghadh 78 comhairleoir, ach laghdaíodh é sin go 75 faoi am thoghchán 2017, tar éis do Choimisiún na Teorann d'Albain athbhreithniú a dhéanamh. Laghdaíodh líon na mbard ó 23 go 22.
Cinneann na comhairleoirí ag chruinnithe rialta de chuid na Comhairle, nó ag a naoi gcoiste ginearálta eile (amhail; Turasóireacht agus iompar, Oideachas, Timpeallacht, Tithíocht, Ceadúnú srl.), dhá choiste pleanála, agus seacht gcoiste ceantair.
Tar éis toghcháin na comhairle. i mí na Bealtaine 2017, níor bhain aon pháirtí móramh amach, agus mar thoradh air sin dréachtaíodh Comhaontú Comhroinnte Cumhachta idir Páirtí Náisiúnta na hAlban (PNA) agus grúpa an Lucht Oibre chun smacht a roinnt go cothrom. Aontaíodh go bhfeidhmeodh Daibhidh Alexander (PNA) agus Daibhidh Ros (An Lucht Oibre) mar chomhcheannairí ar an gComhairle.
Toghtar "Propast Fìobha" gach cúig bliana, atá ina chathaoirleach ar chruinnithe iomlána na comhairle agus a ghníomhaíonn i gcáil shearmanach thar ceann na comhairle. Is é Jim Leishman MBE, iarbhainisteoir peile, an Propast reatha, a toghadh den chéad uair i mBealtaine 2012.
Comhdhéanamh polaitiúil
Ó thoghchán na Bealtaine 2017 tá roinnt athruithe déanta ar chomhdhéanamh na Comhairle, cé go bhfuil comh-riarachán an PNA-an Lucht Oibre fós ann.
Under Armour
Is comhlacht éadach é Under Armour a bhunaigh Kevin Plank sa bhliain 1996. Is as Maryland sna Stáit Aontaithe é Kevin Plank. Bhunaigh sé an ghnó in íoslach a sheanmháthair.
Comhairle Fhìobha
Comhdhéanamh polaitiúil
Rinne na Coimeádaigh dul chun cinn suntasach i dtoghchán 2017 agus, cé gur chaill an PNA a cheannaire ar an gcomhairle, Neale Hanvey, chríochnaigh sé mar an páirtí is mó. D'aontaigh an PNA agus an Lucht Oibre dul ar ais i gcomhrialtas, le comhcheannairí comhairle.
Under Armour
Stair an Chomhlachta
clé|mion|Kevin Plank ag seasamh le lógo Under Armour Ba imreoir peile Mhéiriceanach é Plank, agus tháinig sé aníos leis an smaoineamh le haghaidh Under Armour toisc go raibh sé braon de T-léinte cadás a bheith greamaithe leis agus é ag cur allais ag traenáil. Thosaigh sé ag cruthú T-léinte gur chabhraigh leis an fhadhb seo, agus nuair a thosaigh a chairde ag imirt peile go proifisiúnta, sheol sé na t-léinnte seo chucu chun a thabhairt amach sna seomraí feistis.
'The Shorty' an t-ainm a bhí ar an chéad fréamhshamhail de T-léinte a dhear Plank. Bhí sé éadrom agus bhí sé in ann allais a bhaint ó chorp an lúthchleasaí.
Sa bhliain 1997, thóg Under Armour na hainmeacha HeatGear agus ColdGear isteach ar an raon de táirgí a bhí acu. Tá HeatGear in ann an allais a bhaint ó corp an lúthchleasaí agus tá ColdGear in ann an teas a choimeád isteach, le haghaidh na laethannta fuara. faoin am seo, bhí 12 foireann ollscoile ag baint úsáid as táirgí Under Armour agus iad ag traenáil.
Sa bhliain 1998, fuair Under Armour conradh leis an scannán 'Any Given Sunday'. Ba chonradh ollmhór a bhain siad amach, a chosain $44,000 ar foireann an scannáin agus d'úsáid Under Armour an scannán sin chun scéim fógraíochta a sheoladh. D'íoc siad $25,000 as fógra leath leathanach san iris ESPN, agus d'éirigh leo $800,000 a thulleadh laistigh de coicís i ndíolacháin.
Sa bhliain 1999, Bhog Under Armour ón íoslach a bhí ag seanmháthair Plank, go monarchan i Dún na Séad i Maryland, sna Stáit Aontaithe. Tá Under Armour lonnaithe ansin ó shin.
Táirgí feicthe
mion|ColdGear a chur Under Armour amach le Disney Tá go leor táirgí ar an margadh ag Under Armour anois. Tá raon den scoth acu chomh maith, idir éadaí reatha, cótaí agus bróga cispheile, tá trealamh acu le haghaidh beag nó mór gach spórt cáiliúil ar domhain. Rud eile cáiliúil go ndéanann Under Armour ná an dearadh de geansaithe agus bríste foirne. Tá foirne cáiliúil sínithe acu ar nós Southampton FC.
mion|Foirgneamh Under ArmourTá gné nua ag baint lena bróga nua go léir atá á sheoladh ag Under Armour le déanaí. Is é sin an taifead den aclaíocht. Is féidir leis na bróga nua seo go léir nascadh leis an aip atá ag Under Armour chun taifead a choimeád ar an aclaíocht go ndéanann tú. Is féidir an sampla is déanaí a fheiceáil anseo leis an Flow Velociti Wind.
Páirteach sa Phobail
Tá Under Armour i gcónaí ag iarraidh go mbeidh siad ag déanamh rudaí tábhachtacha i leith an phobail agus an domhain uilig. An slógan atá in úsáid don roinn seo den gnó ná go mbuann gach duine nuair atá siad aontaithe. Tá go leor feachtas ag Under Armour a dhíríonn ar cúpla gné difrúil den phobail.
Tá Under Armour dírithe ar an inbhuanaitheacht, agus déanann siad seo tríd comhábhair atá níos fearr don timpeallacht a úsáid agus a chur chun cin sa phobal. Tá fócas curtha ar an ilíocht agus an cuimsiúchán chomh maith ag an gcomhlacht. Creideann Under Armour i domhain cothrom agus tá siad ag iarraidh sin a chur chun cinn sna creidiúnt agus na tuairimí a léiríonn siad mar ghnó.
Margaíocht
Tá go leor bealaí go ndéanann Under Armour a chuid margaíochta. Is é ceann de na bealaí is mó agus is tábhachtaí ná an suíomh táirgí. Is é sin nuair a chuirtear táirgí Under Armour ar sheó i scannán nó clár teilifíse éigin. Is féidir roinnt samplaí de scannán ina ndéanann Under Armour seo sa liosta thíos:
Daoine Cáiliúla
Is bealach eile é seo go ndéanann Under Armour a chuid margaíochta. Tá raon ollmhór de aisteoirí agus réalt spóirt i measc na daoine atá urraithe ag Under Armour. Is samplaí iad na daoine seo a leanas:clé|mion|Stephen Curry
Stephen Curry
Is imreoir cispheile san NBA é Stephen Curry. Bhain sé urraíocht amach le Under Armour sa bhliain 2012, nuair a theip ar Nike socrú a dhéanamh leis ar airgead. Tá sé ráite gur bhain Nike úsáid as an cur i láthair céanna a d'úsáid siad chun Kevin Durant a shíniú. Shínigh Curry le beartas de thart ar $4 milliún.
De réir Forbes 'Richest shoe' tá Curry sa cheathrú háit ar an liosta bróg is saibhre, le conradh de luach $20 milliún air faoi láthair. Tá Curry lán sásta a bheith sínithe le Under Armour, agus deir sé gur mhothaigh an comhlacht cosúil le clann leis ón gcéad lá.
Deir Stephen é féin go bhfuil sé ag iarraidh an cluiche a athrú i mbealach dearfach agus fiúntach. Tuilleann an Branda Curry $3.5 billiún in aghaidh na bliana. Is figúir thar a bheith ard nuair a chuirtear i gcomparáid leis an figúir iomlán a thuilleann Under Armour is é sin $5.5 billiún. Tá Curry mar an duine is luachmhara don chomhlacht faoi láthair.
Dwayne 'The Rock' Johnson
mion|Dwayne 'The Rock' Johnson Tá Dwayne 'The Rock' Johnson urraithe ag Under Armour chomh maith. Tá conradh fadtéarmach ag 'The Rock' ina bhfuil brandaí bróga, éadaí agus oiriúntí aige. De réir é féin, tá an líne éadach ar fad dírithe ar 'an oibrí is fearr sa seomra'. Bhí buairt timpeall an conradh seo i dtús báire toisc nach fear spóirt a thuilleadh é 'The Rock. Ba coraí an cáiliúil é blianta ó shin.
Is ceann de na haisteoirí is mó ar domhain é, agus tá sé i nidiadh a bheith mar réalt in os cionn 40 scannán. An buairt a bhí ag Under Armour ná nach fear spóirt é. Ach bhí siad sásta an riosca a thógáil, toisc go mbeadh siad in ann lucht leanúna 'The Rock' mar aisteoir agus 'The Rock' mar coraí a chlúdú leis an margaíocht.
Chomh maith leis sin, tá ceann de na cuntaisí is mó ar domhain ar Instagram ag Dwayne, rud atá iontach le haghaidh an conradh atá aige le Under Armour. Is féidir cuntas Instagram 'The Rock' a fheiceáil anseo. clé|mion|Anthony Joshua ag caitheamh T-léine Under Armour
Anthony Joshua
Is dornalaí Sasanach é Anthony Joshua atá urraithe ag Under Armour ón mbliain 2016. Is dornálaí bonn óir é Joshua le haghaidh Sasana agus tá ceithre as cúig crios aige sa spóirt (IBF, IBO, WBA agus WBO). Tá an crios déireanach ina sheilbh ag Tyson Fury ag am na scíobhnóireachta, agus tá an bheirt ag socrú téarmaí chun troid a bheith acu i mbliana (2021).
2018 Wuhan Open
Ba chomórtas WTA Tour é 2018 Wuhan Open a imríodh ag Optics Valley Int'l Tennis Center. Thosaigh an príomhchomórtas ar 23 Meán Fómhair 2018 agus chríochnaigh sé ar 29 Meán Fómhair 2018.
Under Armour
Anthony Joshua
Tá mana Joshua in éineacht le Under Armour ná chun traenáil a dhéanamh ar cad atá faoin armúr. Níl luach conradh Under Armour ar fáil go poiblí, ach is féidir a cheapadh go bhfuil suim ard go leor ag baint leis an gconradh.
Bella Alarie
Is Imreoir cispheile sa WNBA í Bella Alarie a shínigh le Under Armour sa bhliain 2020. Bhí sí mar bhall de ghrúpa triúir a fuair conradh le Under Armour. Bhí Alarie mar a cúigiú rogha san roghnúcháin WNBA. clé|mion|Misty Copeland ag damhsa D'fhás Alarie aníos sa stáit céanna le Under Armour agus tá sí thar a bheith bródúil a bheith ag obair leo anois. Tá sí faoi láthair sínithe ag Dallas Wings. Mothaíonn Under Armour go láidir faoi cuimsiú mná i spóirt agus sa ghnó, agus deir siad go bhfuil meascán 50/50 idir fir agus mná ag obair sa chomhlacht ar fad.
Misty Copeland
I mí Márta 2021, tháinig sé amach sa nuacht gur cuireadh deireadh le conradh Misty Copeland le Under Armour. Is Banrinceoir í Misty agus thosaigh sí conradh le Under Armour sa bhliain 2014.
Tá sí cáiliúil as a bheith mar an chéad bean ghorm chun a bheith mar an príomhrinceoir don Amharclann Damhsa Meiriceánach. Thosaigh sí ag rince ag aois déanach de 13.
Chabhraigh Copeland le Under Armour margadh ollmhór de mná a shroichint agus de réir ráiteas ón gcomhlacht, tá siad an bhuíoch as an méid a rinne siad le Misty go dtí seo.
Níor thug Under Armour ná Misty í féin fáth ar leith don briseadh suas, agus is léir gur tharla sé os cionn bliain ó shin. Bhí Misty taobh thiar den feachtas 'I Will What I Want' le Under Armour. Is féidir é a fheiceáil anseo.
Caidreamh Plank le Trump
mion|Thug Kevin Plank tacaíocht do Donald Trump i 2017 Sa bhliain 2017, Tháinig Bainisteoir Feidhmeach Under Armour, Kevin Plank, amach le ráiteas ag tacú leis an uachtarán ag an am Donald Trump. Sa ráiteas, dúirt sé gur cheap sé go raibh Trump mar sócmhainn do na Stáit Aontaithe agus go raibh sé ar son an ghnó. Bhí Plank go hiomlán ag moladh an uachtarán agus tháinig trioblóid ollmhór ar an gcomhlacht dá bharr. Fuair Plank cuireadh uaidh Trump a bheith ar bord déantúsaíochta ina raibh go leor príomhfheidhmeanaigh eile ar.
Ní amháin nach raibh custaiméirí an chomhlachta sásta, ach tháinig gearráin uaidh cúpla de na réalt is mó atá ag Under Armour. Bhí Stephen Curry, an sócmhainn is luachmhara don chomhlacht, ag bagairt chun an chomhlacht a fhágáil ag pointe amháin, ag rá nach raibh sé ag iarraidh a bheith mar bhall de chomhlacht nach raibh in oiriúnt lena tuairimí féin. Bhí beag nó mór an rud céanna le rá ag 'The Rock.
Ocht lá i ndiaidh an gearrán ar fad i gcoinne Plank, Chuir Plank ráiteas amach ag léiriú an seastas atá aige i leith polasaithe eile Trump agus go bhfuil an meon a léirigh sé san agallamh go hiomlán bunaithe ar pheirspictíocht gnó. Cheannaigh sé leathanach iomlán sa Baltimore Sun ag léiriú an seastas cothrom atá ag a gnó, ach bhí sé go fóill ar bord déantúsaíochta Trump.
I mí Lúnasa 2017, rinne Plank an cinneadh chun céim siar a thógáil ón mbord, tar éis ionsaí foiréigeanach i Virginia. Chuir sé ráiteas amach ag rá go raibh Under Armour go fóill dírithe ar éagsúlacht, aontacht agus cuimsiú trí cumhacht an spóirt.
Erle Stanley Gardner
Saol
Bhí páirt mhór ag Gardner i g"Cúirt na Dídine Deiridh" - a bhí ina réamhtheachtaí ag tionscadail neamhchiontachta comhaimseartha - agus thug sé roinnt iomrall ceartais chun solais tríd.
Diúracán cúrsála
Bíonn sciatháin air, is innill a fhuinnmhíonn é an t-am ar fad, ionas gur féidir leis a chúrsa a athrú chun díriú ar thargaid.
Stair
clé|mion|V-1, seat scoite Diúracán mar seo ab ea an V-1 de chuid na Gearmáine sa dara cogadh domhanda, a úsáideadh chun Londain is cathracha eile sa Bhreatain a bhuamáil i 1944.
D'athbheoigh na Stáit Aontaithe an coincheap timpeall 30 bliain ina dhiaidh sin chun gnáthbhuamaí is buamaí núicléacha a sheoladh go saor ar spriocanna i gcéin, agus córas ríomhaire ar bord chun iad a dhíriú go cruinn. mion|Republic-Ford JB-2,  [[:en:Republic-Ford_JB-2|KGW  LTV-N-2 Loon, 1944]]
Inniu
Faoi seo tá diúracáin cúrsála ag na Stáit Aontaithe ar féidir a lainseáil ón talamh, long a is fomhuireáin, agus an t-aer.
Arastatal
right|150px|thumb|Busta Arastatail. Ba é Arastatal (Gréigis: Αριστοτέλης, Aristotelēs; 384 RC – 7 Márta, 322 RC) ceann de na fealsúnaí ba thábhachtaí sa tSean-Ghréig. In éineacht lena mháistir Platón, is ceann de mhór-smaointeoirí i dtraidisiún fealsúnachta an Iarthair é.
Rugadh agus óige
Rugadh Arastatal i Stagira, ar an leithinis de Chalcidice i 384 RC. Bhí a hathair, Nicomachus, ina lia cúirte do Rí Amyntas III na Macadóine. Níor fhreastail sé ar scoil, mhúin a hathair sa bhaile é. B'fhéidir gurbh é eolais leighis a hathar a bhí mar inspioráid dá suim i bhfeiniméin nádúrtha níos déanaí.
Níl mórán eolas le fáil faoina mháthair, Phaestis, a fuair bás go luath ina shaol. D'éag a hathair nuair a bhí Arastatal deich mbliana d’aois, agus fágadh mar dhílleachta é. Cuireadh faoi stiúradh a uncail é, Proxenus na n-Atarnéas. Mhúin sé dó faoin Ghréig, reitric, agus filíocht]].
Chuaigh sé chuig an Aithin nuair a bhí sé 17, agus[[d’fhreastail sé, an Acadamh. Go tapaidh, d'éirigh Arastotail mar dalta is fearr Phlatóin. D'fhan sé ann le haghaidh 20 bliain.
Sonraí Saoile
Ainm:	Αριστοτέλης Aristotélēs Rugadh:	384 RC
Príomh Suimeanna:	An pholaitíocht, An mheitifisic, Eolaíocht, Loighic
Smaointe a seasann amach: An Mheán Órga, Réasún, Paisean
Spreaganna:	Platón
Cefn Cribwr
51.5312°N, -3.6512°W
Baile i Pen-y-Bont ar Ogwr, an Bhreatain Bheag, is ea Cefn Cribwr, 33.5 km ó Caerdydd agus 244 ó Londain. Tá daonra 1,443 ann, agus tá 117 (8.1%) in ann Breatnais a labhairt.
Brífít
deas|250px|thumb|Brífít Roinn plandaí neamhfheadánacha a bheireann spóir, a chuimsíonn os cionn 25,000 speiceas, ina measc caonach, aelus is cornlach. Cealla seoltacha acu gan aon fhíorfhíochán feadánach. Riosóidigh acu, fiafháis cosúil le snáithí, a cheanglaíonn an planda síos is a sheolann uisce don phlanda, ach nach fréamhacha iad. Má bhíonn duilleoga orthu ní bhíonn iontu ach tiús cille amháin, agus tiús beagán níos mó sa dual lárnach. Is í an phríomhghlúin ná an ghaiméitifít, tallas nó planda beag duilleogach. Táirgtear gaiméití fireanna (antairidiamaí) is baineanna (arcagóiniamaí), agus iompraítear iad go díreach ar dhromchla an phlanda nó strúchtúir choimpléascacha ingearacha ar ghais mhaothanacha. Is é a bhíonn sa ghlúin spóraifíteach ghearrthéarmach ná spórchochall fadghasach a fhásann díreach suas ón arcagóiniam toirchithe. Tarlaíonn atáirgeadh neamhghnéasach freisin trí gheimí, filiméid ilcheallacha a tháirgtear i gcupáin ar leith ar fhoircinn duilleog nó gais ar leith, agus is féidir leo seo fás ina phlanda nua neamhspleách, díreach mar a dhéanann bleibeanna ó phlandaí bláfara. Plandaí tíre den chuid is mó is ea na brífítí, go minic eipifíteach (ag fás ar phlanda eile, cé nach seadán é). Bíonn siad an-íogair don triomú, agus is gá uisce chun na gaiméití a chur le chéile san atáirgeadh gnéasach, agus mar sin, bíonn siad teorannaithe do ghnáthóga taise nó fliucha. Glactar leis go forleathan gur plandaí tábhachtacha táscaire íad maidir le truailliú aeir, uisce is talún.
Aicmiú Bhriaifítí
Ní grúpa monaifhíliginiteach atá sna briaifítí ach tá trí grúpa ann, na Marchantiophyta, Anthocerotophyta, agus Bryophyta. 556px|center
Seán Ó Ceallaigh (Sceilg)
Polaiteoir poblachtach, údar, agus foilsitheoir ab ea Seán Ó Ceallaigh (Béarla: John Joseph O'Kelly) a rugadh ar 7 Iúil 1872 agus a fuair bás ar 26 Márta 1957. D'úsáid sé na hainmneacha cleite Sceilg nó Sceilg na Sgeol go minic ina chuid scríbhneoireachta. Bhí sé ina Uachtarán ar Shinn Féin ó 1926 go 1931, ina Aire Oideachais ó 1921 go 1922, ina Aire Gaeilge ó 1920 go 1921 agus ina Leas-Cheann Comhairle ar Dháil Éireann ó 1919 go 1921. Bhí sé ina Theachta Dála ó 1918 go 1921 agus ó 1922 go 1923.
Luathshaol
Rugadh Ó Ceallaigh sa Chomhartha Mór, ar Oileán Dairbhre amach ó chósta Chontae Chiarraí, mac le Patrick Kelly, feirmeoir, agus Ellen Sullivan. Rugadh ar 7 Iúil 1872 de réir a thaifid beireatais, ach is é 4 Iúil an dáta a thugadh a theaghlach.
Gairm pholaitiúil
Bhí sé i láthair ag an chéad chruinniú de chuid Sinn Féin ar 5 Samhain 1905. Tar éis Éirí Amach na Cásca i 1916, chuaigh Ó Ceallaigh isteach san Irish Nation League agus rinneadh cisteoir ar an Irish National Aid and Volunteers' Dependants' Fund de. I mí Feabhra 1917, gabhadh é agus díbríodh go Sasana é, áit a ndearna é a imtheorannú gan triail ar feadh roinnt míonna. Nuair a scaoileadh saor é, toghadh Ó Ceallaigh ar Choiste Sealadach Sinn Féin tar éis don pháirtí cónascadh a dhéanamh leis an Irish Nation League. Ceapadh é ina eagarthóir ar an iris thábhachtach The Catholic Bulletin. In olltoghchán 1918, toghadh é ina Theachta Dála de chuid Shinn Féin i gContae Lú. Ní raibh ach 255 vóta idir Ó Ceallaigh agus an t-iarrthóir sa dara háit — an comórtas ba chóngaraí sa toghchán sin ar fud na tíre. Ba é ba chúis leis an ngéarchomórtas ná an eagraíocht láidir AOH sa chontae a bhí i mbun stocaireachta ar son an Fheisire as Gaillimh Thuaidh Richard Hazleton de chuid Pháirtí Parlaiminteach na hÉireann.
Ghlac Ó Ceallaigh a shuíochán i nDáil Éireann mar TD de chuid Shinn Féin agus bhí sé ina Leas-Cheann Comhairle ó 1919 go 1921. Ceapadh é ina Aire Gaeilge i Rialtas an dara Dáil. Ó 1919 go 1923 bhí sé ina Uachtarán ar Chonradh na Gaeilge. Chuir sé i gcoinne an Chonartha Angla-Éireannaigh a dhaingnigh an Dáil i mí Eanáir 1922, agus níor ghlac sé le dlisteanacht Shaorstát Éireann a bunaíodh i mí na Nollag 1922. Mhaígh sé féin agus daoine eile go raibh Poblacht na hÉireann fós ann, agus gurbh é fuílleach an Dara Dála, na Teachtaí Dála frith-Chonartha a dhiúltaigh a suíochán a ghlacadh i bparlaimint an tSaorstáit, an t-aon rialtas dlisteanach in Éirinn. I Meitheamh 1922, toghadh chun na Tríú Dála é do dháilcheantar Lú agus na Mí, ach níor ghlac sé a shuíochán. I Lúnasa 1923, níor éirigh sé sa toghchán nuair a sheas sé mar Phoblachtach do dháilcheantar na Mí. Chaill sé arís i bhfo-thoghchán Ros Comáin i 1925, an uair dheireanach a sheas sé i dtoghchán ar bith. Tar éis d’Éamon de Valera éirí as mar uachtarán Shinn Féin i 1926, toghadh Ó Ceallaigh ina áit agus d’fhan sé sa phost sin go dtí 1931 nuair a tháinig Brian Ó hUiginn i gcomharbacht air.
Bhí Ó Ceallaigh glan in aghaidh Bhunreacht na hÉireann 1937, ag rá nár thug sé a dhóthain tacaíochta don Phoblachtachas, agus nár ghá d'Uachtarán na hÉireann a bheith as Éirinn ó dhúchas.
Bhí Ó Ceallaigh as an ngnáth i measc Phoblachtánaigh na hÉireann sa mhéid is gur chreid sé gur laochra polaitiúla iad Daniel O'Connell agus Tadhg Ó hEaluithe. Is dócha gur léirigh an dearcadh seo dílis dá áit dúchais (ba as iardheisceart na hÉireann an bheirt, i ngar d'áit bhreithe Sceilg féin) agus a chreideamh dúthrachtach Caitliceach, rud a thug air éacht Uí Chonaill ar Fhuascailt na gCaitliceach a cheiliúradh, agus tacú le tuairim Uí Ealuithe nach raibh Charles Stewart Parnell oiriúnach do cheannaireacht pholaitiúil mar gheall ar an adhaltranas a rinne sé le Katharine O'Shea. Bhí an Sceilg naimhdeach go neamhbhalbh do Phoblacht na Spáinne a fógraíodh i 1931; chreid sé go raibh sí frith-Chaitliceach agus go bhfuair sí tacaíocht ó Mháisiúin sa Bhreatain.
Obair litríochta
Bhí sé ina údar bisiúil, ag scríobh go leor leabhar agus altanna ar chúrsaí Gaeilge agus stair na hÉireann. Bhí sé ina eagarthóir ar na hirisí Banba, The Catholic Bulletin, agus An Camán freisin.
I 1938 thug sé cuairt ar an nGearmáin, agus d'fhoilsigh a chuid tuairimí níos déanaí san Irish Independent.
Bás
Fuair Ó Ceallaigh bás in Ospís Mhuire, Crois Araild, ar 26 Márta 1957, agus cuireadh é i Reilig Ghlas Naíon ar 28 Márta.
George W. Bush
Fear gnó agus polaiteoir Meiriceánach é  (6 Iúil, 1946 a rugadh é), a bhí mar 43ú hUachtarán na Stát Aontaithe. Tháinig sé i gcomharbacht ar Bill Clinton sa bhliain 2001. Toghadh George W. Bush ina uachtarán ar SAM den chéad uair ar 7 Samhain 2000, agus bhí an-chuid conspóide faoi áireamh na vótaí ag an am.
Ba é Bush 46ú Gobharnóir Texas ó 1995 go 2000, agus is ball saoil den Pháirtí Poblachtach é. B'uachtarán a athair roimhe, George H. W. Bush, agus is Gobharnóir deartháir leis, Jeb Bush, i bhFlorida.
Saol
Rugadh i New Haven, Connecticut i 1946 é. Is iad George H. W. Bush agus Barbara Bush a thuismitheoirí. D'fhás sé suas i Midland agus Houston, Texas lena dheartháireacha Jeb, Neil, agus Marvin agus a dheirfiúr Dorothy. Bhí deirfiúr eile aige, Robin, ach fuair sí bás agus í trí bliana d'aois.
D'fhreastail sé ar an ardscoil Phillips Academy, agus fuair sé a chuid oideachais tríú leibhéal in Ollscoil Yale. thumb|left|260px|Bush agus Príomh Aire na h[[An Iaráic|Iaráice Nouri al-Maliki]]
Bhí Bush ciontaíodh le tiomáint ólta i Maine i 1976. Phós sé Laura Welch i 1977. Rugadh cúpla d'iníonacha, Barbara agus Jenna, i 1981 díobh. I 1986, agus é 40 bliain d'aois, d'fhág sé an Eaglais Easpagóideach agus chuaigh isteach san Eaglais Mheitidisteach, sainchreideamh a mhná.
Bruidhean Chéise Corainn
Scéal de chuid na Fiannaíochta is ea  Bruíon Chéis Chorainn  (Meán-Ghaeilge  Bruidhean Chéise Corainn). Feictear an scéal i Leabhar Bhriain Mhe Guidhir, caomhnaithe i gColáiste na Tríonóide.
Coimhthílín
Is éard is coimhthílín ann ná cáithnín hipitéiseach comhdhéanta de staid cheangailte  de uaschuairc, íoschuairc agus bhríochtchuairc. Cur síos comhionann is ea gur blúire beag de dhamhnaí coimhthíocha é coimhthílín, beag go leor le go measfaí gur cáithnín é. Go teoiriciúil, d’fhéadfadh méid réad atá comhdhéanta de dhamhnaí coimhthíocha a bheith éagsúil, ó chúpla femtiméadar trasna (le mais núicléis éadroim) go méid threallach níos mó. Chomh luath agus a éiríonn an mhéid macrascópach (de réir ord na méadar trasna), tugtar réalta coimhthíoch ar réad den sórt sin de ghnáth. Eascraíonn an téarma Béarla "strangelet" ó Edward Farhi agus Robert Jaffe i 1984. Féadann Coimhthílíní damhnai a thiontú ina ndabhnaí coimhthíocha nuair a theagmhaíonn siad le chéile. Tá coimhthílíní molta mar iarrthóirí le bheith glactha mar dhamhna  dorcha.
Dál Birn
Stair
Mhaígh ríthe agus tiarnaí dúchasacha Osraí gurbh de shliocht an rí den dara haois, Laoghaire Birn Buadach mac Aonghasa Osraithe, iad. Tá clanna dá shliocht fós ann sa lá atá inniu ann. Tháinig an buafhocal Dál Birn slán ad teacht ainmneacha sloinne go Éirinn, agus feictear é i bhfoinsí suas go dtí an dóú haois déag.
Ar feadh thréimhse dhá chéad bliain ón 5ú haois déanach ar aghaidh, bhí an Dál Birn curtha as coróin ag a mbráithre agus a gcomhghuaillithe, an Corca Laidhe. Insítear gur maraiodh roinnt ríthe na Corca Laidhe ag Osraí dúchasach siar tháinig an Dál Birn i gceannas ar ais.
Bhí sliochtaigh an Dáil Bhirn fós i gceannas san Osraí i ndiaidh ionradh na Normannach ar Éirinn, agus Mhic Giolla Phádraig mar thiarnaí in Osraí Uachtarach.
Foinsí
Faightear an t-ainm nó a mhacasamhail i roinnt foinsí Éireannacha na meánaoise, san áireamh:
Clanna
I dteannta le ríthe dúchasacha Osraí, tá roinnt teaghlach eile sonraithe ón Dál Birn:
Magh Loirg
Tuath na meánaoise suite i gContae Ros Comáin an lae inniu ba ea Magh Loirg nó Magh Lorg an Daghda (Meán-Ghaeilge  Mag Luirg). Tuath de ríocht na gConnacht a bhí ann idir na blianta c. 956–1585. Géag de Shíol Mhuireadhaigh ba ea ríthe Mhagh Loirg, de shliocht Uí Bhriúin Aoi, iad féin de chuid na Connachta.
Dia ársa na nGael ba ea an Daghdha.
Mac le Tadhg mac Cathail (rí Chonnacht 925–956) ba ea chéad rí na tuaithe, Maolruanaidh Mór mac Taidhg.
Is dóigh go raibh beart éigin déanta ag Maolruanaidh, go mbeadh sé ina rí Magh Loirg, in ionad na clainne Mhic Riabhaigh a bhí ann ó dhúchas, mar chúiteamh ar aon éileamh ar ríogacht an chúige. Clann Mhaolruanaí (níos deireanaí Mhic Dhiarmada) ba ea a mhuintir, gaolta le Uí Chonchúir, ríthe Chonnacht agus ardríthe na hÉireann ina measc.
Le fírinne, ní léir é cathain go cruinn a tharla an eachtra seo. Ní mórán cabhrach iad foinsí an iar inniu. Is léir é gur tharla an díshealbhú roimh 1400, mar s mhol Sir Cecil King-Harmon sa bhliain 1958, nó roimh 1300, mar a scríobhadh san Roscommon Herald sa bhliain 1959. Is dócha gurbh í an inscríbhinn ar Chloch Mhic Riabhaigh i Reilig Ard Carna, curtha suas c. 1930, go raibh an chlann is ina ríthe Mhagh Loirg go dtí 1255, an fhianaise is údarásaí. Tá sí ar a laghad i gcomhréir le moladh Edward MacLysaght (More Irish Families) go raibh clann Mhic Riabhaigh ina dtiarnaí Mag Loirg go dtí an 13ú haois, nuair a chuir clann Mhic Dhiarmada faoi smacht iad.
Tetraonini
Treibh d'éin sa bhfine Phasianidae atá sna Tetraonini. Ina measc, tá an chearc fhraoigh agus a ghaolta, chomh maith leis na turcaithe.
Diúracán frith-thainc
Diúracán is féidir a lainseáil ón talamh ag coisí, ó fheithicil troda nó héileacaptar, dírithe le sreang nó léasar ar thanc naimhdeach nó feithicil armúrtha eile.
Goit
right|250px|thumb|Léiríonn an ceantar sa dath uaine leathnú geografach traidisiúnta [[An Ghotlann|na Gotlainne. Léiríonn an ceantar sa dath dearg leathnú geografach 'Chultúr Willenberg' go dtí tús an 3ú haois, agus an ceantar sa dath flannbhuí an 'Chultúr Tschernjachow', ag tús an 4ú haois agus an dath corcardhearg Impireacht na Róimhe.]]
Ba threibh ilchineálach oir-Ghearmánach iad na Goit. Bhí ról tábhachtach ag dhá cheann dá ghéaga, na Viseagotaigh agus na hOstrogotaigh, le meath Impireacht na Róimhe san Iarthar agus dul chun cinn na hEorpa Meánaoisí. Bhí na Goit i gceannas ar limistéar ollmhór, a d'fhéadfadh a bheith nuair a bhí sé in ard a réime, faoi réim an rí Ghearmánaigh Ermanarich agus a fho-rí Athanarich, leathnaithe ón Danóib go dtí an Don, agus ón Mhuir Dhubh go dtí an Mhuir Bhailt, ar a bhuaic.
Labhair na Goit an teanga Ghotach, ceann de na teangacha Oir-Ghearmáineacha atá imithe in éag, a labhraíodh sa Chrimé sa 18ú haois ag Goit na Crimé; an dream Gotach is lú cumhachta, is lú aithne, agus aisteach go leor, an pobal Gotach is faide buan.